stanford-oval/wikipedia huggingface dataset:
הלקחנים
ספרים בסדרה

הלקחנים, הוצאת זב"מ, תרגמה יוכבד פרימן
הלקחנים, סדרת הרפתקה: סופרים מתרגמים קלאסיקה, הוצאות מודן ואוקיינוס, 2016
הלקחנים בשדות, הוצאת זב"מ, תרגמה יוכבד פרימן
הלקחנים על המים, הוצאת זב"מ, תרגמה יוכבד פרימן
הלקחנים באוויר, הוצאת זב"מ, תרגמה יוכבד פרימן
ניצחון הלקחנים, הוצאת זב"מ, תרגמה יוכבד פרימן
תרגומים לעברית

הלקחנים, הוצאת זב"מ, תרגמה יוכבד פרימן
הלקחנים, סדרת הרפתקה: סופרים מתרגמים קלאסיקה, הוצאות מודן ואוקיינוס, 2016
הרמן (ספר)

| --- | --- |

 מידע כללי
 מאת:  אודי טאוב 
 הוצאה
 הוצאה:  מסדה 
 תאריך הוצאה:  1991 
 
הרמן הוא ספר ישראלי לילדים ולבני נוער שזכה בשנת 1992 בפרס זאב לספרות ילדים ונוער. הספר נכתב על ידי הסופר והמאייר אודי טאוב ואויר על ידי הנה הדלן.
הוא יצא לאור בשנת 1991 בהוצאת מסדה, סדרת קיפוד.
עלילה

הספר מסופר בגוף ראשון על ידי הילד יונתן. יונתן היה עד נסתר לשיחה בין אביו לבין חבר של אביו ששמו הרמן. הרמן עמד בפני פשיטת רגל, פנה אל האב בבקשת עזרה, וזה האחרון סירב לעזור לו. יונתן לא הבין את התנהגות אביו כלפי חברו הטוב, וכעס עליו. רגשותיו השליליים הועצמו כאשר התקבלה הודעה על כך שבליל השיחה הרמן קיבל התקף לב, והתאשפז בבית החולים.
יונתן ביקר את התנהגות אביו, התבייש במעשיו, ולאחר מספר ימים הם אף ניהלו שיחה שבה הסביר האב לבנו את סיבת התנהגותו כלפי חברו, והאיר את הדברים מנקודת מבטו. במפגש בארבע עיניים של הרמן עם יונתן הוא הבהיר לילד פרטים נוספים שהציגו ליונתן את המצב באור שונה.
אודי טאוב מראה בספרו כי גם למבוגרים וגם לצעירים יש מצוקות, הן שונות זו מזו, אבל לעיתים כרוכות זו בזו. הספר מדגים ששיח בין אנשים שבו כל צד מסביר ומאיר את הבעיות מהיבטים שונים הוא חשוב, ומצביע גם על החשיבות של עזרה לאחר.
הערות שוליים

↑  הרמן, באתר הספריה הלאומית, ‏1991
דרך כפר

לוגו עמותת דרך כפר בישראל
דרך כפר היא שיטת חינוך ישראלית המבוססת על המורשת החינוכית של כפר הנוער הישראלי. היא מציעה שפה חינוכית מקיפה להתמודדות עם מציאות חברתית מורכבת ומרובה במסרים מנוגדים. בבסיס השיטה עומדת התפיסה שגיל ההתבגרות היא חלון הזדמנויות קצר בו ניתן לייצר תהליך חינוכי שאינו קורה מעצמו, אלא דורש תכנון מושכל ומוקפד. מטרת השיטה היא להקנות לבני הנוער מיומנויות וכלים בסיסיים חשובים להגברת תחושת המסוגלות העצמית שלהם וחיזוק חוסנם הרגשי והערכי, כדי שיצמחו להיות ראשי משפחה התורמים לקהילה ומכירים בערך עצמם.
תולדות השיטה

המונח "דרך כפר" נטבע בהשראת הפתגם האפריקאי "דרוש כפר שלם כדי לגדל ילד", מתוך תפיסה שעבודה רציפה ומובנית של כל המבוגרים המקיפים ילדים ובני נוער תוביל אותם לשינוי תודעתי של מעבר מתודעת הישרדות לתודעת מנהיגות. השיטה התפתחה לאורך שנים, החל מתקופת המנדט הבריטי עם הקמת כפרי הנוער בארץ ישראל, במסגרת קליטת עליית הנוער, והסתמכה על הגותם של אנשי רוח ומעשה מתחומי מדעי החברה והחינוך בארץ ובעולם, בהם אהרון אנטונובסקי, אריה סימון, קורט האן(אנ'), דונלד ויניקוט, ג'רום ס. ברונר וניל פוסטמן. בהמשך התגבשה והתעצבה בעיקר בכפר הנוער ימין אורד במהלך כהונתו של ד"ר חיים פרי כמנהל הכפר.
עקרונות השיטה

"דרך כפר" היא שיטה שבאה להפוך את פרודות סביבת חינוך לחוויה מאחדת, לשתי וערב של רכיבי תוכן במרחב ובזמן, המותכים למרקם של לכידות. מחקרים במדעי ההתנהגות מצביעים על כך שהלכידות (קוהרנטיות) היא משאב בעל משקל מכריע בהתמודדות הפרט עם מטלות החיים. הממצאים מייחסים לחסר בלכידות את רוב התסמינים שבני נוער לוקים בהם: סף תסכול נמוך, היעדר שליטה עצמית, רמה מילולית נמוכה וקשיים בחשיבה מופשטת. גם חוקרי מוח והדמיה עצבית סוברים כי "המוח האנושי מותאם יותר מכל לחוות חוויות מאחדות, מכוח דגם עקרוני שמחווט בו באמצעות הוראות גנטיות".
חזון השיטה הוא להציב עבור המתבגר קהילה חינוכית יציבה ומלוכדת שאיתה הוא מזדהה ובה הוא מרגיש חלק. כל קהילה בוחרת לעצמה "שפה מקומית" ומסורת קהילתית המשרתות את התהליך החינוכי כעין מפת דרכים שלה ארבע זוויות ראיה: מזעור המאפיינים המוסדיים, השלמת הסמכות ההורית (הצבת גבולות), הבניית קהילה וכן יצירת דיאלוג בין הפרטים בה.
השיטה ממקדת שישה עיקרי תוכן ערכיים-רגשיים במהלך החינוכי: ציר הזמן המחבר את המתבגר למוקדי כוח בעבר, לצורך עיצוב נרטיב מעצים שישפיע על החלטותיו ומעשיו בעתיד. ציר זה נועד לעצב תמונת עתיד אופטימית וריאלית המשפיעה באופן טבעי על ההתנהלות בהווה; ציר המרחב בין הארץ, כלומר הסביבה הפיזית כמו החדר או הכיתה וערכים כמו אסתטיקה או אקולוגיה, לבין השמיים המבטאים את ערכי היסוד הרוחניים של קהילת החינוך כולה; וציר התיקון שנע בין תיקון הלב המבטא את החוסן הרגשי האישי לבין תיקון עולם שבא לידי ביטוי במעורבות חברתית ולאומית. שישה עיקרים אלו מבוססים ומנומקים בתאוריות פסיכולוגיות, פילוסופיות, סוציולוגיות וחינוכיות, היוצרות שיטת חינוך שלמה וקוהרנטית.
התרשים הגרפי של "דרך כפר" נועד להנהיר את הדרך ולהפכה נגישה. התרשים מתכתב עם "תורת השדה" של קורט לוין שעל פי עקרונותיה, הילד וסביבתו הם גורמים - התלויים זה בזה, ומרחב השדה מייצג מרחב חיים, מרחב שמקיף את היחיד על ממדיו הפסיכולוגיים, הביולוגיים, והחברתיים.
יישום השיטה

"דרך כפר" פועלת להעצמת אנשי חינוך על בסיס משנה חינוכית מקורית וסדורה, ומתוקף הפלטפורמה הערכית של ההצהרה הפותחת את חוק החינוך הממלכתי של מדינת ישראל (1953) "מטרת החוק היא לחנך אדם להיות אוהב אדם". ה"דרך" מקנה למורה תובנות, ארגז כלים ומסוגלוּת להיות עבור תלמידיו עוגן אנושי של משמעות בעולם, המוצף גרייה חושית, שטף של מידע ואי ודאות.
תפיסת חינוך דרך כפר מאפשרת את הדברים הבאים:
הבניית שפה חינוכית משותפת לכלל הצוות בקהילת החינוך (מורים, מדריכים, עובדים סוציאליים ואנשי משק ומנהלה) כולם לשיטת דרך כפר שותפים משמעותיים למשימה החינוכית
גיבוש ערכי יסוד לקהילה החינוכית הספציפית, אשר יביאו לידי ביטוי את ייחודה ואת מחנכיה
מיפוי העשייה החינוכית - זיהוי חוזקות מצד אחד וזיהוי חסכים וחוסרים מצד שני, ובהתאם לכך עיצוב, ארגון ושיפור העשייה החינוכית
תפיסת דרך כפר מוטמעת בקהילות השונות, בין השאר, באמצעות גיבוש ויישום תוכניות עבודה שנתיות מפורטות על פי עקרונות השיטה ובהתאם לאופי ולרוח של כל קהילה; בתי מדרש (מפגשי למידה של הצוות המוביל בקהילה – מנהלים, רכזים ויועצים); בתי נדרש (מפגשי למידה לכלל הצוות החינוכי); סיורים והשתלמויות. כמו כן מקפיד המכון על מדידה והערכה שוטפים ומפורטים, ע"פ "המודל הלוגי".
עמותת דרך כפר

עמותת "דרך כפר-יוזמות חינוך" נוסדה בשנת 2007 על ידי אנשי חינוך מכפר הנוער ימין אורד בראשותו של ד"ר חיים פרי, זוכה הפרס השנתי של ארגון "עולם הילדים" (World of Children) לשנת 2014. הפרס, שמוענק מדי שנה במטה קרן יוניצ"ף בניו יורק, מכונה "הנובל של זכויות הילד". בראש העמותה הועמד חיים רובוביץ.
גוף הליבה של העמותה הוא "מכון חינוך דרך כפר" הפועל להטמעת תפיסת דרך כפר בקהילות חינוך במגזרים שונים. מכון החינוך שם לו למטרה להכשיר אנשי חינוך וללוות קהילות חינוך שונות ברחבי הארץ - כפרי נוער, בתי ספר, פנימיות רווחה, רשתות חינוך, תנועות נוער, מועצות אזוריות, גופי אקדמיה, יחידות בצה"ל וארגונים חברתיים. זאת מתוך מטרה להציע וליישם שיטת חינוך וטיפול לעבודה עם מתבגרים שבאים ממציאות משברית קיומית ותודעתית.
בנוסף מפעילה העמותה שתי מכינות קדם צבאיות: האחת לבנים בחצור הגלילית והשנייה לבנות במגדל העמק. המכינות מחנכות ברוח התפיסה למנהיגות ומצוינות חברתית ומכינות לגיוס לצה"ל נוער מפריפריה גאוגרפית וחברתית.
השותפים לשיטת דרך כפר

כפרי נוער ופנימיות: ימין אורד, נווה עמיאל, קדמה, נווה הדסה, כפר הנוער הדתי בכפר חסידים, אלוני יצחק, תו"מ, אורט קציני ים אשדוד, הדסה נעורים, נחלת יהודה, כפר סילבר, מנוף, תלפיות, עדן ובית הבוגר
תיכונים: ברנקו וייס תחכמוני חדרה, מרכז חינוך טכנולוגי (מח"ט) אורט בית שאן, אורט מרום עכו, מח"ט ערבי עכו, עמל טכנולוגי ת"א-יפו, אורט בית הערבה, אורט יד שפירא, מח"ט אבן רושד טמרה, אורט מיטרני חולון, עמל אשדוד, אורט אדיבי אשקלון, אולפנת אמונה לאומנויות בירושלים ואורט תל נוף
שותפים נוספים: משמר הגבול; משרד החינוך: קידום נוער ואגף שח"ר, מנהל חברה ונוער והמנהל לחינוך התיישבותי פנימייתי ועליית הנוער; שירות בתי הסוהר - כלא אופק לבני נוער; מכללת אורנים; סמינר הקיבוצים ותוכנית תל"מ (תעסוקה, לימודים ומגורים בקיבוצים לצעירים יוצאי אתיופיה)
לקריאה נוספת

דותן לוי, דרוש כפר: חינוך למשמעות, הוצאת כנרת, 2018
הערות שוליים

↑  כגון CS Dweck ו-AJ Elliott, 1999- ו .1992 ,MV Covington -
↑  מקור המימרה "דרוש כפר שלם כדי לגדל ילד"
↑  רונלד גריפית'ס ) (Roland R. Griffiths, Ph.D אוני' ג'ון הופקינס, ואחרים.
↑  Kurt Zadek Lewin (1890 – 1947) Force Field Analysis - Field Theory in, American Psychological Social Science and Selected Theoretical PapersAssociation,
↑  ד"ר חיים פרי זוכה פרס World of Children
הבלתי נתפסים: בנגקוק

| --- | --- |

 בימוי:  ארטיום אקסננקו 
 שחקנים ראשיים:  אלכסנדרה בורטיץ' איליה מלאנין אנוור חלילולאייב איוואן שחנזרוב דניס שבדוב
 מדינה:  רוסיה 
 הקרנת בכורה:  2016 
 משך הקרנה:  83 דק' 
 שפת הסרט:  רוסית 
 סוגה:  סרט הרפתקאות 
 הכנסות:  198,615 אלף דולר
 סרט קודם:  הבלתי נתפסים: הקופה 
 דף הסרט ב־IMDb
 
הבלתי נתפסים: בנגקוק הוא סרט הרפתקאות ופעולה בבימויו של ארטיום אקסיוננקו. הוקרן לראשונה בשנת 2016 ומהווה המשכו של הסרט הבלתי נתפסים: הקופה.
תקציר עלילת הסרט

רביעיית הגיבורים המכונה "הבלתי נתפסים" (קירה, פדיה, ארטיום וז'ניה) חיים בנפרד זה מזה אך נאלצים לחבור שוב כאשר קירה עולה לכותרות לאחר שרכבה על סוס אל הככר האדומה בעודה ערומה כביום היוולדה.
עד מהרה הם מגלים שהסיבה שקירה התייצבה כך בציבור היא האוליגרך פוליאנסקי וכי כל העקבות מובילים לבנגקוק.
שחקנים ודמויות

| שחקן | דמות |
| --- | --- |
אלכסנדרה בורטיץ': קירה
איליה מלאנין: פדיה
איוואן שחנזרוב: ארטיום
אנוור חלילולאייב: ז'ניה
דניס שבדוב: סרגיי פוליאנסקי  איש עסקים
העולם קורא ללונה

| --- | --- |

 סוגה:  הנפשה, ילדים
 מדבבים בעברית:  ראו כאן
 ארץ מקור:  ברזיל ברזיל ארצות הברית ארצות הברית
 שפות:  אנגלית 
 מספר עונות:  6
 מספר פרקים:  156
 הפקה
 חברת הפקה:  TV PinGuim, Discovery Kids Latin America 
 הפצה:  NBCUniversal הפקות 
 אורך פרק:  כ-15 דקות
 שידור
 רשת שידור:  NBC Kids 
 רשת שידור בישראל:  ערוץ A+
 תקופת שידור מקורית:  16 באוגוסט 2014 – 27 במרץ 2017
 תקופת שידור בישראל:  2016
 קישורים חיצוניים
 דף התוכנית ב-IMDb
 
העולם קורא ללונה (באנגלית: !Earth To Luna, בפורטוגזית: !O Show da Luna) היא סדרת טלוויזיה ברזילאית-אמריקאית מונפשת, המיועדת לילדים בגילאי ארבע עד שבע. לסדרה הופקו שש עונות ו-156 פרקים באורך 15 דקות, אשר שודרו במקור החל מ-16 באוגוסט 2014 עד 27 במרץ 2017.
הסדרה הייתה מועמדת לפרס אמי.
עלילה

הסדרה מספרת על לונה, ילדה בת שש שאוהבת מאוד מדע, שאחיה הקטן יופיטר וחיית המחמד שלהם, החמוס "קלייד", חוקרים את העולם ומחפשים תשובות מדעיות לתופעות טבע ולהתנהגות בעלי חיים.
דיבוב לעברית

הסדרה דובבה לעברית בשנת 2016 ושודרה בערוץ A+, כאשר הדיבוב העברי בוים על ידי מעיין קראים, והופק על ידי הדס מוזס.
לורן סביר - לונה
אפיק רוזן - יופיטר
קטי כהן - אליס
דור סרוגו - איגור
רועי ויינברג - תור
הילה מערבי - אמא
סער בדישי
הערות שוליים

↑  Animação da TV PinGuim será exibida em canais americanos, BRAVI (ב־Brazilian Portuguese)
↑  2016 INTERNATIONAL EMMY® KIDS AWARDS NOMINEES ANNOUNCED, פרס אמי
↑  gofilmes.net - gofilmes Resources and Information., ww1.gofilmes.net
המסע של פרוונה

| --- | --- |

 מידע כללי
 מאת:  דברה אליס
 שפת המקור:  אנגלית
 סוגה:  רומן לילדים 
 מקום התרחשות:  אפגניסטן 
 הוצאה
 הוצאה בשפת המקור:  Groundwood Publishing
 תאריך הוצאה:  2000
 הוצאה בעברית
 הוצאה:  שוקן
 תאריך:  2005
 תרגום:  תמר לנדאו
 סדרה
 סדרת ספרים:  פרוונה
 הספר הבא:  עיר הבוץ
 
המסע של פרוונה (באנגלית: The Breadwinner או Parvana), הוא רומן ילדים מאת דברה אליס, אשר יצא לראשונה בשנת 2000. מאז, יצא בעשרות מהדורות בשפה האנגלית, והיה לרב מכר בינלאומי. הסיפור סובב את פרוונה בת ה-11, אשר נאלצת להפוך למפרנסת משפחתה באפגניסטן שסועת-המלחמה, בעידן הטליבאן. הספר הוא חלק מסדרת "פרוונה" אשר במהדורה באנגלית כוללת ארבעה ספרים - "פרוונה", "המסע של פרוונה", "עיר הבוץ" ו"שמי הוא פרוונה - ואילו בתרגום לעברית שני הספרים הראשונים כלולים בכרך אחד בשם "המסע של פרוונה".
אליס בילתה מספר חודשים במחנות פליטים בפקיסטן כדי לבצע מחקר עבור הספר, וראיינה שם נשים ונערות, וראיונות אלו הם הבסיס לתאוריה של החיים באפגניסטן. הספר זכה במספר פרסים ספרותיים, כולל פרס פיטר פן ופרס הספר של המזרח התיכון בשנת 2002.
עלילה > חלק שני: המסע של פרוונה

הספר השני מתחיל במות אביה, בלווייתו. פרוונה עומדת כעת בפני האתגר למצוא את משפחתה לבדה, אך היא נחושה לא לוותר ולהמשיך במסעה. היא גם נאלצת לצאת לדרך כי שמעה שמועה שבני הכפר בו שהו מתכווני למכור אותה לטליבאן, עכשיו שהיא יתומה מאב. בדרך, היא פוגשת במגוון אנשים עם סיפורים קשים, ואשר צריכים את עזרתה.
יום אחד היא מוצאת תינוק בהריסות בניין, ולידו אמו המתה. היא לוקחת את התינוק איתה, וקוראת לו חסן. בהמשך מסעה, פוגשת פרוונה את אסיף, נער גידם הבורח מדודו המתעלל, שדומה שנהנה לעצבן אותה, אך הוא טוב כלפי חסן, ובמהלך המסע הוא ופרוונה מתקרבים ונהיים כמו אחים. יום אחד הם עוצרים לנוח, ופרוונה כותבת כהרגלה היומי במכתב לשאוזיה. לפתע הם שומעים פיצוצים, ומבינים שהגיעו בלא משים לשדה מוקשים. הם מפוחדים, אך פתאום רואים ילדה שעוברת בנקל בשדה, ומובילה אותם החוצה. זוהי ליילה, ילדה בת שמונה, אשר אביה ואחיה יצאו למלחמה, ואז אמה יצאה לחפשם, ואף אחד מהם לא חזר. היא חיה עם סבתה ליד שדה המוקשים. הסבתא ויתרה על החיים, ורק ישנה כל היום. ליילה דואגת להן לאוכל משרידי החיות אשר מתפוצצות מהמוקשים.
החבורה שוהה שם תקופה, ואפילו מייצרים סוג של "גן עדן" - הם משפרים את התאנים שמסביב, בונים בית שירותים, קוברים את גופות החיות, ועוזרים לליילה להירפא מפצעי תולעים שהיא סובלת מהם בשל תנאי חייה. הם גם עוזרים לסבתא להתאושש. בפעם הראשונה מזה הרבה זמן עבור כל החברים, הם חווים תחושה של קהילה ונורמליות. פרוונה מתמסרת לעשייה זו, אך גם חסרת סבלנות להמשיך בחיפוש אחר משפחתה. בשלב זה היא כבר בת 13, ועברו כשנתיים מאירועי תחילת הסיפור. אך השלווה היא זמנית, ויום אחד נופלים עליהם פצצות ממתקפה אווירית, שבמהלכה הסבתא נהרגת. הם נאלצים לצאת שוב לדרכם, וליילה מצטרפת לחבורה במסע. כל הילדים כבר מחשיבים את האחרים למשפחה.
הם הולכים ללא כיוון במשך מספר שבועות, עד שהם מגיעים רעבים ומלוכלכים למחנה פליטים. חסן התינוק, הסובל מהתייבשות, נלקח למרפאה לטיפול, ושוב נראה שיש לחברים תקווה - אך גם במחנה מים ואוכל הם מצרך נדיר. הילדים עומדים בתור כל היום כדי לקבל פרוסת לחם ומעט מים. כשמטוסים טסים מעליהם יום אחד, כולם פוחדים שהולכים להפציץ אותם, אך מהמטוסים נופלים חבילות. כשדרי המחנה מבינים שאלו חבילות אוכל, הם מתפרעים בניסיון לתפוס אותם לעצמם. חלק מהחבילות נופלות בשדה מוקשים סמוך. ליילה אומרת לפרוונה שהיא יכולה ללכת לשם, כי שדה המוקשים תמיד אהב אותה. פרוונה אומרת לה לא ללכת, אך ליילה לא מקשיבה, רצה לחבילה, ועולה על מוקש. פרוונה הולכת ונושאת את ליילה הגוססת על ידיה. הילדים קוברים אותה במחנה. כעת, העתיד נראה יותר ויותר אפור, אין פרוונה ואסיף יודעים כמה זמן יצטרכו לחיות במחנה.
פרוונה מגלה שאמה ואחותה נוריה נמצאות במחנה, עובדות בו בארגון סיוע של נשים. אך החדשות אינן כולן טובות - אחיה הקטן, עלי, נפטר ממחלה. אך מרים שרדה. פרוונה מאושרת במשפחתה המורחבת, החדשה והוותיקה, וזה מקל עליה במקצת לקבל את מותה של ליילה. הספר נסגר בכך שפרוונה כותבת לשאוזיה במכתבה שהן עתידות להיפגש בראש מגדל אייפל בעוד פחות מעשרים שנה.
עיבודים

"פרוונה" עובד לסרט אנימציה, בבימויה של נורה טוומי, אשר יצא בנובמבר 2017.
ב-2008 יצא הספר באודיו. בינואר 2018 יצא עיבוד של הספר לרומן גרפי.
הספר יצא בעברית בשנת 2005 בהוצאת שוקן, בתרגום מאת תמר לנדאו.
הערות שוליים

↑  Parvana - Deborah Ellis - 9781865086941 - Allen & Unwin - Australia
↑  About Deborah Ellis houseofanansi.com
↑  Deborah Ellis; OUP profile jubileebooks.co.uk
↑  Middle East Book Awards
↑  "Animated Breadwinner eyeing April start". ScreenDaily.com. 29 בנובמבר 2014. {{cite news}}:  (עזרה)
הרטבת לילה

| --- | --- |

 תחום:  פסיכיאטריה 
 טיפול:  mesocarb 
 קישורים ומאגרי מידע
 eMedicine:  1014762 
 DiseasesDB:  4326
 MeSH:  D053206
 MedlinePlus:  003144
 סיווגים
 ICD-10:  F98.0, R32
 ICD-11:  6C00.0 
 
הרטבת לילה היא תסמין של הטלת שתן לא-רצונית תוך כדי שינה, שבה האדם אינו מצליח לשלוט על הסוגרים של שלפוחית השתן, וכתוצאה מכך נגרמת בריחת שתן.
הרטבת לילה היא הבעיה השכיחה ביותר ברפואת ילדים. מחקרים הראו כי הורים מודאגים מוקדם מדי במהלך התפתחות ילדיהם, בשל ציפיות שילדיהם יישארו יבשים בגיל מוקדם יותר.
הרטבת לילה אצל ילדים

התופעה שכיחה בקרב ילדים קטנים והולכת ונעלמת ככל שהם מתבגרים. עד לגיל 5 מדובר בתופעה נורמלית. על פי המדריך הרפואי "מרק", 30% מהילדים מרטיבים בגיל 4, 10% בגיל 6, 3% בגיל 12, ואחוז אחד בגיל 18. לפי מומחים אחרים, מדובר במספרים גבוהים יותר. רוב הבנות מסוגלות להישאר יבשות מגיל 6, ורוב הבנים מסוגלים מגיל 7. הרטבת הלילה נפוצה פי שניים אצל בנים מבנות. מחקרים מלמדים שתופעה זו אצל מבוגרים עומדת על בין 0.5% ל-2.3%.
ישנם סוגים שונים של הרטבת לילה. היא מוגדרת כהרטבת לילה ראשונית כאשר הילד לא חווה תקופת יובש העולה על 6 חודשים (בכ-90% ממקרים אלה מדובר על בעיה פיזיולוגית ולא בעיה פסיכולוגית כפי שנהוג לחשוב). כאשר הילד השיג יובש לתקופה העולה על 6 חודשים ולאחר מכן חזר להרטיב, ההנחה היא שמדובר על בעיה פסיכולוגית, והטיפול הוא בהתאם.
הרטבת לילה מוגדרת כחד-תסמינית כאשר אין תסמינים במהלך היום אלא רק במהלך הלילה, ורב-תסמינית כאשר ישנם ליקויים במתן השתן גם במהלך היום.
מעבר לטרחה המרובה שמתלווה להרטבה, כמו החלפת הבגדים, הסדינים והשמיכות וכיבוסם, מתלוות בעיות נוספות שהן רגשיות, כמו ירידת הביטחון העצמי של המרטיב, בושה וחשש שמתלווים למצב זה, היצמדות לבית והימנעות מהתארחות ושינה במקומות אחרים או מיציאה לטיולים, וכדומה.
התסמונת יכולה לנבוע ממגוון סיבות:
עיכוב בבשלות השרירים והעצבים בחלק התחתון של דרכי השתן
אי שליטה מוחית מספקת בעצבים של דרכי השתן
בחלק מהמקרים מדובר בבעיה גנטית
בחלק מהמקרים מדובר בקושי פסיכולוגי
מקרים נדירים הם בשל היצרות השופכה, זיהום בדרכי השתן או סוכרת.
מכיוון שמקורותיה של ההרטבה יכולים לנבוע ממגוון סיבות, וישנן תאוריות שונות על מקור ההרטבה, אין תמימות דעים לגבי הטיפול המומלץ במקרה כזה. תאוריה נפוצה סוברת כי האדם בשל מצב השינה לא מצליח לזהות ולהיות קשוב לאות שנשלח אליו משלפוחית השתן וממשיך להתנהל כרגיל. ישנם הסוברים כי הילד מבטא חסכים רגשיים דרך התת-מודע שלו באמצעות הרטבה. ישנם רופאים המבטלים את התאוריה והטיפול ההתנהגותיים וסוברים שאין שום תועלת במניעת שתייה והשתנה לפני השינה ואף בתמרוץ הילד באמצעות שבחים ופרסים.
הרטבת לילה אצל מבוגרים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לקריאה נוספת

ד"ר רוברט ברקוב (עורך ראשי), מֶ‏רְק - המדריך הרפואי השלם, בהוצאת כנרת זמורה ביתן דביר והד ארצי, 2002, עמ' 587, 1249-1250
מחלת ליים

| --- | --- |

פריחת Erythema Migrans האופיינית למחלת ליים
 תחום:  מחלות זיהומיות 
 תסמינים:  erythema chronicum migrans, neuritis, חום, chronic neuropathic pain, דלקת קרום המוח, דלקת שריר הלב, מנינגואנצפליטיס, דלקת מפרקים, encephalomyelitis, הפרעת קצב, נמלול, כאב ראש, עייפות, ורטיגו, כאבי מפרקים, fasciculation, כאבי שרירים, קרדיומיופתיה היפרטרופית 
 טיפול:  צפטריאקסון  דוקסיציקלין  אמוקסיצילין  cefuroxime  אזיתרומיצין 
 קישורים ומאגרי מידע
 eMedicine:  article/330178 
 DiseasesDB:  1531
 MeSH:  D008193
 MedlinePlus:  001319
 סיווגים
 ICD-10:  A69.2
 ICD-11:  1C1G 
 
מחלת ליים (Borreliosis; Lyme Disease) היא מחלה הנגרמת לרוב על ידי חיידקים מהמין Borrelia burgdorferi, ולעיתים על ידי חיידקי Borrelia afzelii ו-Borrelia garinii (בעיקר באירופה).
שלב המחלה המוקדם מתאפיין בכאב ראש, חום, עייפות, דיכאון ופריחה בעור הנקראת Erythema Migrans. אם החולה לא מקבל טיפול ייפגעו לרוב מערכות שונות בגוף כגון: מערכת העצבים, המפרקים ואף הלב. ברוב המקרים, אם החולה מאובחן בשלבי המחלה הראשונים ומקבל טיפול אנטיביוטי, הוא יחלים מהמחלה. אבחון מאוחר של המחלה או קבלת טיפול בלתי הולם יכולים לגרום לתסמינים חריפים, שיהיו קשים לטיפול.
היסטוריה

המחלה הוכרה לראשונה בארצות הברית ב-1975 בעיירה Lyme בקונטיקט, ועל שמה היא קרויה. מחלקת הבריאות ושירותי האנוש של ארצות הברית החלה לחקור, לאחר ההתפרצות באותו מקום, סדרה ארוכה של מחלות חום בילדים. והממצאים היוו אישור לגילויה של מחלה חדשה.
החיידק Borrelia burgdorferi הגורם למחלה קרוי על שם החוקר וילי בורגדורפר (Willy Burgdorfer), שהיה הראשון לבודדו ב-1982.
מחקרים אחרונים מאוניברסיטת באת' בבריטניה הוכיחו כי אותו חיידק קיים כבר מלפני עידן הקרח, והיה מצוי באירופה. ההנחה היא שציפורים העבירו קרציות שנשאו אותו לאמריקה.
תפוצת המחלה

מחלת ליים הייתה שכיחה בצפון אמריקה ובאירופה. לאחרונה, פרסומים מבשרים כי המחלה מתפשטת בכל העולם ומצויה באפריקה, אוסטרליה ואסיה.
אזורי התפוצה של החיידקים משתנים, והם מאיימים בעיקר על מרכזי אוכלוסייה גדולים.
התפשטות המחלה מוסברת כאחת מתוצאות הלוואי של ההתחממות העולמית. מחלות שהיו מוגבלות לאזורים קטנים, נודדות לאזורים שהתחממו. על פי מחקר מדעי של החברה האמריקאית להגנת הטבע (WCS), מחלת הליים נמנית עם 12 המחלות הקטלניות ביותר, שעלולות להחמיר עם הזמן ואף אולי להתפרץ כמגפות.
בישראל המחלה נדירה ביותר.
צפון אמריקה: בארצות הברית שכיחה המחלה בעיקר באזורים כפריים העשירים בצמחיית פראית, בחורשות וביערות. המחלה מצויה ב-49 מדינות מתוך ה-50 של ארצות הברית, אך היא שכיחה יותר בעשר מדינות, שבהן הממוצע להימצאות המחלה עומד על 31.6 בני אדם לכל 100 אלף איש.
תפוצת המחלה > רשימת מדינות שבהן שכיחות המחלה גבוהה

צפון אמריקה :
ארצות הברית: צפון קליפורניה, ניו יורק, ניו ג'רזי, קונטיקט, דלאוור, פנסילבניה, מרילנד וויסקונסין.
קנדה: קולומביה הבריטית, אלברטה, מניטובה, אונטריו וחלקים של נובה סקוטיה.
מרכז ודרום אמריקה: האיים הקריביים, קולומביה, בוליביה, מקסיקו, צ'ילה, ברזיל, ארגנטינה, קוסטה ריקה.
אירופה: אנגליה וחבל ויילס, אירלנד, פינלנד, גרמניה, אוסטריה, יוון, פולין, אסטוניה, קרואטיה, שווייץ, איטליה, שוודיה, הולנד, טורקיה, צרפת, צ'כיה, בולגריה, ליטא, לטביה, בלארוס, בלגיה, נורווגיה ודנמרק.
אסיה: דווחו מקרים ביפן, מונגוליה, צפון סין, מזרח רוסיה, טאיוואן, קוריאה, הודו ומדינות נוספות.
אפריקה: סימנים לחיידקי Borrelia burgdorferi נמצאו בתוניסיה, אלג'יריה, מצרים, מרוקו ובאתיופיה.
אוסטרליה: איים באוקיינוס השקט וניו זילנד דווחו אף הן על המצאות החיידק.
העברת המחלה

רוב בעלי החיים החיים בטבע, במשק חקלאי או בבית (כגון כלבים, כבשים, מכרסמים וציפורים), נושאים קרציות ופרעושים. חלק מקרציות ופרעושים אלה עלולים להיות פונדקאים נושאי חיידקים מסוכנים, אותם יעבירו לבני אדם. 
הקרציות אוהבות לחות ולכן ניתן למצוא אותן מתחת לעלים, בשדה ובצמחייה הנמוכה. הקרציות והפרעושים ניזונים מדם בעלי חיים ומדמו של האדם, וכך מעבירים אליהם גורמי מחלות שונים בזמן הנשיכה.
כשקרציות מהמינים Ixodes scapularis ו-Ixodes pacificus נושכות אדם, הן מעבירות לגופו חיידקים מסוג Borrelia מהמערכת Spirochaete. חיידקים מחוללי המחלה הללו אינם גורמים לקרציות ולבעלי החיים הנושאים אותם לחלות במחלה: החיידקים חיים בתוך הקרציה ומגיעים לגפי הפה שלה. גפי הפה מנקבים את עור הקרבן ומוצצים את דמו; כשהקרציות נושאות החיידקים מעבירות אותם לאדם, הוא יחלה במחלה.
במקביל למציצת הדם מפרישה הקרציה לאזור הנשיכה חומרים נוגדי קרישה, מעכבי מערכת החיסון וכן אנטי דלקתיים. חומרים אלה מסייעים לקרציה להמשיך למצוץ דם מבלי שהנפגע מרגיש את הנשיכה.
רוב הקרציות אינן נגועות בחיידקים, לכן מרבית הנשיכות לא יגרמו לזיהום. מאידך, תסמיני המחלה עלולים להופיע בכל זמן לאחר תקופת הדגירה, שיכולה להיות ארוכה. הקרציות או החרקים הנגועים בחיידק פעילים בחודשים אפריל עד נובמבר. המחלה מועברת בנשיכה בלבד ולכן איננה מדבקת.
מניעת המחלה

שיטת המניעה הטובה ביותר - היא מודעות לסכנה והימנעות מחשיפת העור לקרציות ופרעושים.
יש לבדוק אם בעלי החיים סביב הבית והמשק נושאים קרציות ולטפל בהם בתכשירים נגד קרציות המותאמים לחיות. יש להיזהר מבעלי חיים שמסתובבים חופשיים בשטחי הבר ומתקרבים לשטחים המיושבים.
יש להימנע מלהיכנס למקומות מועדים לקרציות, במיוחד בחודשי האביב והקיץ.
במקרים בהם לא ניתן להימנע ממקומות מועדים לקרציות, יש להשתמש בבגדים מגינים: בגדים בהירים, חולצה ארוכת שרוולים, מכנסים ארוכים ומגפי גומי (רצוי בהירי צבע) על מנת שיהיה קל לזהות את הקרציה הכהה ולהימנע מנשיכה. את החלק התחתון של המכנסיים יש להכניס לנעליים למניעת עקיצת הקרציה בגפיים התחתונות. יש לחבוש כובע.
תכשירים: תכשירי הגנה למריחה על העור מסוג DEET מגינים היטב על העור מפני נשיכה. החומר מתאים הן לילדים והן למבוגרים. יש להשתמש בהתאם להמלצות הרפואיות למניעת רעילות. כמו כן ניתן להספיג את הבגדים ב"פרמטרין" שהורג קרציות.
מומלץ לבדוק את הגוף פעם ביום.
אם מוצאים קרציה יש להסירה באמצעות פינצטה בלבד, ולחטא היטב באלכוהול את האזור בגוף וכן את הפינצטה. יש לגשת לרופא אפילו אם היא הוסרה. הרופא ישקול מתן טיפול אנטיביוטי.